               EUROOPAN KOMISSIO
            Bryssel 21.8.2015
            COM(2015) 389 final
            2015/0180(NLE)
            Ehdotus
            NEUVOSTON PÄÄTÖS
            OTIFin yleiskokouksen 12. kokouksessa esitettävästä unionin kannasta tiettyihin kansainvälisiä rautatiekuljetuksia koskevaan yleissopimukseen (COTIF) ja sen lisäyksiin tehtäviin muutoksiin

               PERUSTELUT

               1.EHDOTUKSEN TAUSTA

               •Ehdotuksen perustelut ja tavoitteet

                  Ehdotetun neuvoston päätöksen tavoitteena on vahvistaa 29.–30. syyskuuta 2015 järjestettävässä Valtioiden välisen kansainvälisten rautatiekuljetusten järjestön 12. yleiskokouksessa esitettävä Euroopan unionin kanta tiettyihin muutoksiin, joita on tarkoitus tehdä kansainvälisiä rautatiekuljetuksia koskevaan yleissopimukseen (COTIF) ja sen lisäykseen D (Vaunujen käyttöä kansainvälisessä rautatieliikenteessä koskevia sopimuksia koskevat yhdenmukaiset oikeussäännökset – CUV), lisäykseen F (Yhtenäiset oikeussäännökset kansainvälisessä liikenteessä käytettäväksi tarkoitetun rautatiekaluston teknisten normien vahvistamisesta ja yhtenäisten teknisten määräysten hyväksymisestä – APTU) ja lisäykseen G (Yhtenäiset oikeussäännökset kansainvälisessä liikenteessä käytettäväksi tarkoitetun rautatiekaluston teknisestä hyväksymisestä – ATMF), ja joista on määrä päättää mainitussa yleiskokouksessa.

               •Johdonmukaisuus suhteessa tällä politiikan alalla voimassa oleviin politiikkaa koskeviin säännöksiin

                  COTIF-yleissopimukseen ja sen lisäyksiin ehdotetuilla muutoksilla, jotka liittyvät unionin lainsäädäntöön, pyritään erityisesti selkiyttämään lisäyksen F ja G soveltamisalaa sekä haltijan asemaa ja kunnossapidosta vastaavan yksikön tehtäviä EU:n lainsäädännön, erityisesti rautatieturvallisuusdirektiivin
                     1
                  , mukaisesti.

               •Johdonmukaisuus suhteessa unionin muuhun politiikkaan

                  COTIF-yleissopimukseen ja sen lisäyksiin ehdotetut muutokset eivät suoraan liity muuhun unionin politiikkaan.

               2.OIKEUSPERUSTA SEKÄ TOISSIJAISUUS- JA SUHTEELLISUUSPERIAATE

               •Oikeusperusta

                  COTIF-yleissopimukseen ja sen lisäyksiin ehdotetut muutokset, joista on tarkoitus keskustella OTIFin yleiskokouksessa, liittyvät yhteisiin sääntöihin, joita sovelletaan jäsenvaltion alueelle tai sen alueelta tai yhden tai useamman jäsenvaltion alueen kautta tapahtuvaan kansainväliseen liikenteeseen. Ehdotetulla neuvoston päätöksellä on tarkoitus vahvistaa unionin puolesta esitettävä kanta kansainvälisellä sopimuksella perustetussa elimessä, kun kansainvälisellä sopimuksella perustetun elimen on tehtävä päätös, jolla on oikeusvaikutuksia. Tästä syystä oikeusperusta ehdotetulle neuvoston päätökselle on Euroopan unionin toiminnasta tehdyn sopimuksen 91 artikla yhdessä sen 218 artiklan 9 kohdan kanssa.

               •Toissijaisuusperiaate (muun kuin yksinomaisen toimivallan osalta)

                  Euroopan komissio ehdottaa EU:n kantaa ainoastaan niihin muutoksiin, jotka liittyvät suoraan unionin lainsäädäntöön. Ne koskevat erityisesti rautateiden turvallisuutta ja yhteentoimivuutta. Lisäksi esitetään toimituksellisia muutoksia, joilla päivitetään viittaukset Euroopan unioniin Lissabonin sopimuksen mukaisesti.

               •Suhteellisuus

                  COTIF-yleissopimukseen ja sen lisäyksiin ehdotetuilla sisältöä koskevilla muutoksilla selkiytetään lisäyksen F ja G soveltamisalaa sekä haltijan asemaa ja kunnossapidosta vastaavan yksikön tehtäviä EU:n lainsäädännön, erityisesti rautatieturvallisuusdirektiivin, mukaisesti. Ehdotettu unionin kanta noudattaa täysin unionin kantaa, joka esitettiin OTIFin uudelleentarkastelukomitean 25. kokouksessa ja joka vahvistettiin kyseisessä kokouksessa Euroopan unionin puolesta esitettävästä kannasta 24. kesäkuuta 2014 annetussa neuvoston päätöksessä (2014/699/EU)
                     2
                  .

               •Sääntelytavan valinta

                  SEUT-sopimuksen 218 artiklan 9 kohdassa määrätään, että neuvosto tekee komission tai unionin ulkoasioiden ja turvallisuuspolitiikan korkean edustajan ehdotuksesta päätöksen kansainvälisellä sopimuksella perustetussa elimessä unionin puolesta esitettävien kantojen vahvistamisesta silloin, kun tämän elimen on annettava säädöksiä, joilla on oikeusvaikutuksia.

               3.JÄLKIARVIOINTIEN, SIDOSRYHMÄKUULEMISTEN JA VAIKUTUSTENARVIOINTIEN TULOKSET

               •Voimassa olevan lainsäädännön jälkiarvioinnit/kuntotarkastukset

               COTIF-yleissopimukseen ja tiettyihin sen lisäyksiin ehdotetuista muutoksista keskusteltiin ja äänestettiin OTIFin uudelleentarkastelukomitean 25. kokouksessa 25.–26. kesäkuuta 2014. Lisäyksen B (yhtenäiset määräykset sopimuksesta tavaran kansainvälisestä rautatiekuljetuksesta (CIM)) osittaista tarkistamista käsiteltiin kirjallisessa menettelyssä
                  3
               . Uudelleentarkastelukomitea hyväksyi vahvistetun selitysmuistion kirjallisessa menettelyssä
                  4
               . Lisäyksen G (ATMF) ja lisäyksen D (CUV) muutoksista on keskusteltu useissa Valtioiden välisen kansainvälisten rautatiekuljetusten järjestön (OTIF) alakohtaisissa työryhmissä. Sekä Euroopan komissio että Euroopan rautatievirasto (ERA) ovat osallistuneet aktiivisesti kaikkiin näihin kokouksiin yhdessä monien jäsenvaltioiden kanssa. OTIFin alakohtaisissa työryhmissä on käyty samankaltaisia keskusteluja lisäyksestä B (CIM) ja lisäyksestä E (Yhtenäiset oikeussäännökset sopimuksesta infrastruktuurin käytöstä kansainvälisessä rautatieliikenteessä – CUI). Euroopan komissio ja useat jäsenvaltiot ovat osallistuneet näihin keskusteluihin, jotka eivät kuitenkaan ole johtaneet siihen, että olisi tehty virallisia muutosehdotuksia 12. yleiskokouksen hyväksyttäväksi. Lisäksi Euroopan komissio järjesti jäsenvaltioiden ja rautatiealan edustajista koostuvan EU:n työryhmän, joka keskusteli EU:n jäsenvaltioiden ehdottamista muutoksista, joista ei keskusteltu OTIFin uudelleentarkastelukomitean 25. kokouksessa.

               •Sidosryhmäkuulemiset

               Rautatiealan edustajat, kuten CER (Euroopan rautatieyhteisö), EIM (rataverkon haltijoiden eurooppalainen järjestö, CIT (kansainvälinen rautatieliikennekomitea), UIC (Kansainvälinen rautatieliitto, ERFA (Euroopan rautateiden rahtiliikennejärjestö) ja UIP (kansainvälinen vaunujen haltijoiden liitto) ovat aktiivisesti osallistuneet edellä mainittuihin asiaa koskeviin kokouksiin.

               •Asiantuntijatiedon käyttö

                  Ei sovelleta.

               •Vaikutusten arviointi

                  COTIF-yleissopimukseen ja sen lisäyksiin ehdotetut muutokset, jotka liittyvät unionin lainsäädäntöön, perustuvat voimassa olevaan unionin lainsäädäntöön, mikä on ollut OTIFin nimenomaisena tavoitteena. Vahvistettava unionin kanta noudattaa täysin neuvoston hyväksymää unionin kantaa, joka esitettiin OTIFin uudelleentarkastelukomitean 25. kokouksesta varten (neuvoston päätös 2014/699/EU). Näin ollen tätä ehdotusta varten ei tarvittu vaikutusten arviointia.

               •Sääntelyn tila ja yksinkertaistaminen

                  Ei sovelleta.

               •Perusoikeudet

                  Tällä ehdotuksella ei ole vaikutuksia perusoikeuksiin.

               4.TALOUSARVIOVAIKUTUKSET

                  Ehdotuksella ei ole talousarviovaikutuksia.

               5.MUUT OSAT

               •Täytäntöönpanosuunnitelmat sekä seuranta-, arviointi- ja raportointijärjestelyt

                  Hyväksytyt muutokset tulevat voimaan niitä koskevien COTIF-yleissopimuksen säännösten mukaisesti. Euroopan unionin puolesta ei tarvita seuranta-, arviointi- tai raportointijärjestelyjä.

               •Perusteluasiakirjat (direktiivien osalta)

                  Ei sovelleta.

               •Yksityiskohtainen selvitys ehdotuksen säännöksistä

               Euroopan unioni liittyi COTIF-yleissopimukseen heinäkuussa 2011 neuvoston päätöksen 2013/103/EU
                  5
                nojalla. COTIF on muodoltaan sekasopimus, jossa sekä unioni että jäsenvaltiot ovat sopimuspuolia. Päätöksen liitteessä III vahvistetaan neuvoston, jäsenvaltioiden ja komission sisäiset järjestelyt OTIFin menettelyissä. EU:n yksinomaiseen toimivaltaan kuuluvissa asioissa EU äänestää COTIFin osapuolina olevien kaikkien jäsenvaltioiden äänimäärällä. EU:n jäsenvaltioista 26 on myös OTIF-jäsenvaltioita. Yksi EU:n jäsenvaltiosta ei kuitenkaan ole ratifioinut vuoden 1999 COTIF-yleissopimusta eikä kolme EU:n jäsenvaltiota ole peruuttanut selityksiään lisäyksen E (CUI), lisäyksen F (APTU) ja lisäyksen G (ATMF) soveltamatta jättämisestä. Nämä selitykset annettiin, kun kyseiset lisäykset olivat vielä ristiriidassa EU:n lainsäädännön kanssa. Tästä syystä nämä EU:n jäsenvaltiot eivät voi äänestää muutosehdotuksista, jotka koskevat säännöksiä, joita ne eivät sovella. OTIFissa on 44 aktiivista jäsenvaltiota (kahden EU:n ulkopuolisen maan jäsenyys on keskeytetty, kunnes kansainvälinen rautatieliikenne palautetaan, ja kaksi EU:n ulkopuolista maata on menettänyt äänioikeudet COTIF-yleissopimuksen säännösten mukaisesti).

               COTIF-yleissopimuksen VI osaston 34 artiklan mukaan yleiskokouksen päättämät itse yleissopimuksen muutokset tulevat kaikkien sopimuspuolten osalta voimaan kahdentoista kuukauden kuluttua siitä, kun kaksi kolmasosaa jäsenvaltioista on hyväksynyt muutokset, lukuun ottamatta niitä jäsenvaltioita, jotka ennen muutosten voimaantuloa antavat selityksen, jonka mukaan ne eivät hyväksy muutoksia. Yleiskokouksen päättämät yleissopimuksen liitteiden muutokset tulevat kaikkien jäsenvaltioiden osalta voimaan kahdentoista kuukauden kuluttua sen jälkeen, kun puolet jäsenvaltioista, jotka eivät ole antaneet selitystä, jonka mukaan ne eivät sovella tiettyjä yleissopimuksen liitteitä kokonaisuudessaan, ovat hyväksyneet liitteiden muutokset, lukuun ottamatta niitä jäsenvaltioita, jotka ennen muutosten voimaantuloa antavat selityksen, jonka mukaan ne eivät hyväksy muutoksia.

               Yleiskokous voi muutoksesta päättäessään samalla päättää, että kyseinen muutos on luonteeltaan sellainen, että jäsenvaltio, joka on toimittanut selityksen, jonka mukaan se ei hyväksy muutoksia, ja joka ei ole hyväksynyt muutosta kahdeksantoista kuukauden kuluessa sen voimaantulosta, lakkaa tämän määräajan kuluttua olemasta järjestön jäsen.

               Mikäli yleiskokouksen päätökset koskevat yleissopimuksen liitteiden muutoksia, asianomaisen liitteen soveltaminen liikenteeseen keskeytyy kokonaisuudessaan heti päätösten tultua voimaan niiden jäsenvaltioiden kanssa ja välillä, jotka ovat antaneet selityksen, jonka mukaan ne eivät hyväksy muutoksia.

               Siitä päivästä alkaen, kun yleissopimuksen tai sen lisäysten muutokset tulevat voimaan, ne ovat unionia ja sen jäsenvaltioita sitovia ja muodostavat erottamattoman osan unionin säännöstöä.

               COTIF-yleissopimuksen VII osaston 38 artiklan mukaan Euroopan unioni voi yleissopimukseen liittyneenä alueellisen taloudellisen yhdentymisen järjestönä  käyttää oikeuksia, jotka sen jäsenillä on yleissopimuksen nojalla, mikäli ne koskevat alueellisen taloudellisen yhdentymisen järjestön toimivaltaan kuuluvia asioita.

               Ehdotetun neuvoston päätöksen liitteessä on yksityiskohtainen luettelo suunnitelluista muutoksista, ja luettelossa tarkennetaan, mitkä pääsihteerin 12. yleiskokouksessa esittämät muutokset unioni voi hyväksyä. Jotkut suunnitelluista muutoksista, erityisesti ne, jotka koskevat COTIF-yleissopimuksen 12 ja 20 artiklaa sekä lisäyksiä D, F ja G, liittyvät rautateiden turvallisuutta ja yhteensopivuutta koskevaan unionin lainsäädäntöön. Niiden katsotaan olevan turvallisen ja luotettavan kansainvälisen rautatieliikenteen kannalta tarpeen, kun otetaan huomioon tekniikan kehitys, ja ne voidaan näin ollen hyväksyä. Toimituksellisilla muutoksilla, kuten 3 artiklaan esitettävällä muutoksella, päivitetään viittaukset Euroopan unioniin Lissabonin sopimuksen mukaisesti (OTIFin uudelleentarkastelukomitean 25. kokouksessa hyväksyttiin samanlaisia muutoksia, jotka kuuluvat kyseisen elimen soveltamisalaan). Muiden muutosten osalta (erityisesti niiden, jotka koskevat hallinnollisia järjestelyjä ja OTIFin rahoitusta) ei esitetä EU:n kantaa.

               2015/0180 (NLE)

               Ehdotus

               NEUVOSTON PÄÄTÖS

               OTIFin yleiskokouksen 12. kokouksessa esitettävästä unionin kannasta tiettyihin kansainvälisiä rautatiekuljetuksia koskevaan yleissopimukseen (COTIF) ja sen lisäyksiin tehtäviin muutoksiin

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 91 artiklan yhdessä sen 218 artiklan 9 kohdan kanssa,

               ottaa huomioon Euroopan komission ehdotuksen,

               sekä katsoo seuraavaa:

               (1)Euroopan unioni liittyi 9 päivänä toukokuuta 1980 tehtyyn kansainvälisiä rautatiekuljetuksia koskevaan yleissopimukseen, sellaisena kuin se on muutettuna 3 päivänä kesäkuuta 1999 tehdyllä Vilnan pöytäkirjalla, jäljempänä ’COTIF-yleissopimus’, Euroopan unionin ja Valtioiden välisen kansainvälisten rautatiekuljetusten järjestön välisen sopimuksen allekirjoittamisesta ja tekemisestä 16 päivänä kesäkuuta 2011 annetun neuvoston päätöksen 2013/103/EU
                  6
                nojalla.

               (2)Kaikki jäsenvaltiot Kyprosta ja Maltaa lukuun ottamatta ovat COTIF-yleissopimuksen sopimuspuolia ja soveltavat sitä.

               (3)COTIF-yleissopimuksen 13 artiklan 1 kohdan a alakohdan mukaisesti perustetun yleiskokouksen on määrä päättää 29 ja 30 päivänä syyskuuta 2015 järjestettävässä 12. kokouksessaan tietyistä COTIF-yleissopimuksen muutoksista, joita on tarkoitus tehdä kansainvälisiä rautatiekuljetuksia koskevaan yleissopimukseen (COTIF) ja sen lisäykseen D (Vaunujen käyttöä kansainvälisessä rautatieliikenteessä koskevia sopimuksia koskevat yhdenmukaiset oikeussäännökset – CUV), lisäykseen F (Yhtenäiset oikeussäännökset kansainvälisessä liikenteessä käytettäväksi tarkoitetun rautatiekaluston teknisten normien vahvistamisesta ja yhtenäisten teknisten määräysten hyväksymisestä – APTU) ja lisäykseen G (Yhtenäiset oikeussäännökset kansainvälisessä liikenteessä käytettäväksi tarkoitetun rautatiekaluston teknisestä hyväksymisestä – ATMF).

               (4)Unionin kanta muutoksiin vahvistetaan Euroopan unionin toiminnasta tehdyn sopimuksen 218 artiklan 9 kohdan mukaisesti, koska näitä muutoksia koskevat yleiskokouksen päätökset ovat säädöksiä, joilla on oikeusvaikutuksia, ja niihin sisältyvät asiat kuuluvat EU:n toimivaltaan.

               (5)COTIF-yleissopimuksen muutosten tavoitteena on a) päivittää teknisten asiantuntijoiden komitean tehtävät ja viittaus ’haltijan’ määritelmään EU:n lainsäädännön mukaisesti, ja b) muuttaa eräitä OTIFin rahoitusta, tilintarkastusta ja raportointia koskevia sääntöjä sekä tehdä vähäisiä hallinnollisia muutoksia.

               (6)OTIFin pääsihteerin lisäykseen D (CUV) esittämien muutosten tavoitteena on selventää haltijan ja kunnossapidosta vastaavan yksikön asemaa sopimuksissa, jotka koskevat vaunujen käyttöä kansainvälisessä rautatieliikenteessä.

               (7)Lisäyksiin G (ATMF) ja F (APTU) esitettyjen muutosten tarkoituksena on selventää lisäysten soveltamisalaa poistamalla viittaukset "muuhun rautatiekalustoon".

               (8)Edellä mainitut muutokset kuuluvat unionin soveltamisalaan ja ovat Euroopan unionin lainsäädännön ja strategisten tavoitteiden mukaisia, ja unionin olisi siksi hyväksyttävä ne.

               (9)Tämän vuoksi olisi vahvistettava tähän päätökseen liitetty unionin kanta. Unionin kanta olisi esitettävä yleiskokouksessa.

               ON HYVÄKSYNYT TÄMÄN PÄÄTÖKSEN:

               1 artikla

               1.
                     Kansainvälisiä rautatiekuljetuksia koskevan yleissopimuksen puitteissa toimivan yleiskokouksen 12. kokouksessa esitettävä Euroopan unionin kanta vahvistetaan tämän päätöksen liitteessä.

               2.
                     Unionin edustajat yleiskokouksessa voivat sopia tämän päätöksen liitteessä mainittuihin asiakirjoihin tehtävistä vähäisistä muutoksista ilman neuvoston uutta päätöstä.

               2 artikla

               Yleiskokouksen tekemät päätökset on julkaistava voimaantulopäivineen Euroopan unionin virallisessa lehdessä.

               3 artikla

               Tämä päätös tulee voimaan päivänä, jona se hyväksytään.

               4 artikla

               Tämä päätös on osoitettu komissiolle ja kaikille jäsenvaltioille.

               Tehty Brysselissä

                     Neuvoston puolesta

                     Puheenjohtaja

                     (1)
                  Euroopan parlamentin ja neuvoston direktiivi 2004/49/EY, annettu 29 päivänä huhtikuuta 2004, yhteisön rautateiden turvallisuudesta sekä rautatieyritysten toimiluvista annetun neuvoston direktiivin 95/18/EY ja rautateiden infrastruktuurikapasiteetin käyttöoikeuden myöntämisestä ja rautateiden infrastruktuurin käyttömaksujen perimisestä sekä turvallisuustodistusten antamisesta annetun direktiivin 2001/14/EY muuttamisesta (EUVL L 345/62, 23.12.2008).

                     (2)
                  Neuvoston päätös, annettu 24 päivänä kesäkuuta 2014, OTIFin uudelleentarkastelukomitean 25. kokouksessa Euroopan unionin puolesta esitettävästä kannasta tiettyihin kansainvälisiä rautatiekuljetuksia koskevaan yleissopimukseen (COTIF) ja sen lisäyksiin tehtäviin muutoksiin (EUVL L 293/26, 9.10.2014).

                     (3)
                  OTIFin uudelleentarkastelukomitean kiertokirje A 55-25/505.2015, 23.4.2015.

                     (4)
                  OTIFin uudelleentarkastelukomitean kiertokirje A 55-25/504.2015, 23.4.2015.

                     (5)
                  Neuvoston päätös, annettu 16 päivänä kesäkuuta 2011, Euroopan unionin liittymistä 9 päivänä toukokuuta 1980 tehtyyn kansainvälisiä rautatiekuljetuksia koskevaan yleissopimukseen (COTIF), sellaisena kuin se on muutettuna 3 päivänä kesäkuuta 1999 tehdyllä Vilnan pöytäkirjalla, koskevan Euroopan unionin ja Valtioiden välisen kansainvälisten rautatiekuljetusten järjestön välisen sopimuksen allekirjoittamisesta ja tekemisestä (EUVL L 51, 23.2.2013, s. 1).

                     (6)
                  EUVL L 51, 23.2.2013, s. 1.

    ---documentbreak---

               EUROOPAN KOMISSIO
            Bryssel 21.8.2015
            COM(2015) 389 final
            LIITE
            asiakirjaan
            neuvoston päätös
            OTIFin yleiskokouksen 12. kokouksessa esitettävästä unionin kannasta tiettyihin kansainvälisiä rautatiekuljetuksia koskevaan yleissopimukseen (COTIF) ja sen lisäyksiin tehtäviin muutoksiin

               LIITE

               asiakirjaan

               neuvoston päätös

               OTIFin yleiskokouksen 12. kokouksessa esitettävästä unionin kannasta tiettyihin kansainvälisiä rautatiekuljetuksia koskevaan yleissopimukseen (COTIF) ja sen lisäyksiin tehtäviin muutoksiin

               1.Johdanto

               Valtioiden välisen kansainvälisten rautatiekuljetusten järjestön pääsihteeri on kutsunut koolle järjestön 12. yleiskokouksen, joka pidetään Bernissä 29.–30. syyskuuta 2015.

               Tässä asiakirjassa esitetään yleiskokouksessa esitettävä yhteensovitettu EU:n kanta. Asiakirja on laadittu liikenteen ja liikkumisen pääosastossa muiden komission yksiköiden avustuksella.

               2.Viiteasiakirjat

               Esityslistan kohtia koskevat asiakirjat toimitettiin OTIFin jäsenvaltioille 15. toukokuuta 2015, ja ne ovat saatavilla OTIFin verkkosivuilla seuraavassa osoitteessa:

                  http://www.otif.org/en/law/general-assembly/working-documents-concerning-revision-of-cotif.html

               .

               3.Kutakin esityslistan kohtaa koskevat huomautukset

               Kohta 1: Puheenjohtajan ja varapuheenjohtajien valinta

               Asiakirja: ei ole.

               Äänioikeudet: jäsenvaltiot.

               Yhteensovitettu kanta: ei ole.

               Kohta 2: Esityslistan hyväksyminen

               Asiakirja: AG 12/2, AG 12/2 Add.1.

               Äänioikeudet: jäsenvaltiot.

               Yhteensovitettu kanta: ei ole.

               Kohta 3: Valtakirjakomitean muodostaminen

               Asiakirja: ei ole.

               Äänioikeudet: jäsenvaltiot.

               Yhteensovitettu kanta: ei ole.

               Kohta 4: Työn järjestäminen ja tarpeelliseksi katsottavien komiteoiden nimeäminen

               Asiakirja: ei ole.

               Äänioikeudet: jäsenvaltiot.

               Yhteensovitettu kanta: ei ole.

               Kohta 5: Pääsihteerin valinta kaudelle 1. tammikuuta 2016 – 31. joulukuuta 2018

               Asiakirja: AG 12/5, AG 12/5.1, AG 12/5.2.

               Äänioikeudet: jäsenvaltiot.

               Yhteensovitettu kanta: ei ole.

               Molemmat ehdokkaat toimeen ovat EU:n jäsenvaltiosta (Itävalta ja Ranska).

               Kohta 6: OTIFin jäsenet - yleinen tilanne

               Asiakirja: AG 12/6.

               Äänioikeudet: ei sovelleta.

               Yhteensovitettu kanta: ei ole.

               Kohta 7: Budjettikehykset

               Asiakirja: AG 12/7.1, AG 12/7.2.

               Äänioikeudet: jäsenvaltiot.

               Yhteensovitettu kanta: ei ole.

               Kohta 8: COTIF-yleissopimuksen osittainen tarkistaminen – perussopimus

               Asiakirjat:  AG 12/8, AG 12/8 Add. 1, AG 12/8 Add. 2.

               Äänioikeudet: jäsenvaltiot.

               Yhteensovitettu kanta:

               Kannatetaan 3 artiklan (kansainvälinen yhteistyö) muutoksia (toimituksellinen muutos, jolla korvataan viittaus ”Euroopan yhteisöihin” viittauksella ”Euroopan unioniin”).

               Kannatetaan 12 artiklan muutoksia (tuomioiden täytäntöönpano; liite), koska sillä muutetaan määritelmä ”haltija” EU:n lainsäädännön mukaiseksi.

               Kannatetaan 20 artiklan (teknisten asiantuntijoiden komitea) muutoksia, koska ne ovat tarpeen APTU:n ja ATMF:n yhdenmukaisten sääntöjen päivittämiseksi, jotta ne olisivat yhdenmukaisia EU:n lainsäädännön kanssa.

               Muut muutokset: ei EU:n kantaa.

               Kohta 9: Lisäyksen B osittainen tarkistaminen (CIM UR)

               Asiakirja: AG 12/9.

               Äänioikeudet: jäsenvaltiot.

               Yhteensovitettu kanta: otetaan huomioon pääsihteerin raportti lisäyksen tarkistamiseen liittyvän työn edistymisestä ja jatkamisesta.

               Kohta 10: Lisäyksen D osittainen tarkistaminen (CUV UR)

               Asiakirjat: AG 12/10, AG 12/10 Add. 1, AG 12/10 Add. 2, AG 12/10 Add. 3.

               Äänioikeudet: EU.

               Yhteensovitettu kanta:

               Kannatetaan 9 artiklaan ja selitysmuistioon tehtäviä muutoksia COTIF-yleissopimuksen uudelleentarkastelukomitean 25. kokouksessa
                  1
                esitetyn EU:n kannan mukaisesti, koska muutokset selkiyttävät haltijan asemaa ja kunnossapidosta vastaavan yksikön tehtäviä EU:n lainsäädännön mukaisesti.

               Saksa oli tehnyt asiakirjassa AG 12/10 Add. 3 ehdotuksen uudesta 1 a artiklasta. Ehdotuksesta keskusteltiin ja sitä kannatti jäsenvaltioiden ja rautatiealan edustajista koostuva EU:n työryhmä, joka kokoontui 26. marraskuuta 2014. Samanlainen säännös sisältyy myös CIM-säännöksiin (2 artikla – julkisoikeuden säännökset).  Näin ollen tätä ehdotusta olisi kannatettava.

               Kohta 11: Lisäyksen F osittainen tarkistaminen (APTU UR)

               Asiakirja: AG 12/11.

               Äänioikeudet: EU.

               Yhteensovitettu kanta: Kannatetaan 3 artiklan muutosta, jonka tarkoituksena on selkeyttää soveltamisalaa siten, että poistetaan maininnat "muusta rautatiekalustosta", sekä asianmukaista selitysmuistion muutosta.

               Kohta 12: Lisäyksen G tarkistus (ATMF UR)

               Asiakirja: AG 12/12.

               Äänioikeudet: EU.

               Yhteensovitettu kanta: Kannatetaan 1 ja 3 artiklan muutosta, jonka tarkoituksena on selkeyttää soveltamisalaa siten, että poistetaan maininnat "muusta rautatiekalustosta", sekä asianmukaista selitysmuistion muutosta.

               Kohta 13: Tarkistettu ja vahvistettu selitysmuistio

               Asiakirjat: AG 12/13, AG 12/13 Add.1-10.

               Äänioikeudet: jäsenvaltiot.

               Yhteensovitettu kanta: Otetaan huomioon tarkistettu ja vahvistettu selitysmuistio ja annetaan pääsihteerille valtuudet sisällyttää siihen yleiskokouksen hyväksymät selitykset, jotka liittyvät yleiskokouksen hyväksymiin COTIF-yleissopimuksen ja sen lisäysten muutoksiin.

               Kohta 14: Yhdenmukaistettu rautatielainsäädäntö

               Asiakirja: AG 12/14.

               Äänioikeudet: jäsenvaltiot.

               Yhteensovitettu kanta: ei ole.

               Kohta 15: Raportti hallintokomitean toiminnasta ajalla 1. lokakuuta 2012 – 30. syyskuuta 2015

               Asiakirja: AG 12/15.

               Äänioikeudet: jäsenvaltiot.

               Yhteensovitettu kanta: ei ole.

               Kohta 16: Hallintokomitean valinta kaudelle 1. lokakuuta 2015 – 30. syyskuuta 2018 (kokoonpano ja puheenjohtaja)

               Asiakirja: AG 12/16.

               Äänioikeudet: jäsenvaltiot.

               Yhteensovitettu kanta: ei ole.

               Kohta 17: 13. yleiskokouksen alustava päivämäärä

               Asiakirja: ei ole.

               Äänioikeudet: ei sovelleta.

               Yhteensovitettu kanta: ei ole.

               Kohta 18: Muut asiat

               Asiakirja: ei saatavilla

               Äänioikeudet: päätetään tarvittaessa kokouksessa.

               Yhteensovitettu kanta: päätetään tarvittaessa kokouksessa.

               Kohta 19: Mahdolliset yleiskokouksen valtuutukset

               Asiakirja: ei saatavilla

               Äänioikeudet: päätetään tarvittaessa kokouksessa.

               Yhteensovitettu kanta: päätetään tarvittaessa kokouksessa.

               Kohta 20: Komiteoiden raportit (tarvittaessa)

               Asiakirja: ei saatavilla

               Äänioikeudet: päätetään tarvittaessa kokouksessa.

               Yhteensovitettu kanta: päätetään tarvittaessa kokouksessa.

               Kohta 21: Päätösten, valtuutusten, suositusten ja muiden yleiskokouksen asiakirjojen (lopullisten asiakirjojen) hyväksyminen

               Asiakirja: ei saatavilla

               Äänioikeudet: jäsenvaltiot.

               Yhteensovitettu kanta: päätetään kokouksessa.

                     (1)
                  Neuvoston päätös 2014/699/EU, annettu 24 päivänä kesäkuuta 2014, OTIFin uudelleentarkastelukomitean 25. kokouksessa Euroopan unionin puolesta esitettävästä kannasta tiettyihin kansainvälisiä rautatiekuljetuksia koskevaan yleissopimukseen (COTIF) ja sen lisäyksiin tehtäviin muutoksiin (EUVL L 293/26, 9.10.2014).


title: Ehdotus: neuvoston päätös Euroopan kehitysrahaston rahoittamiseksi suoritettavista jäsenvaltioiden rahoitusosuuksista (vuoden 2009 kolmas erä)

text:
Tärkeä oikeudellinen huomautus

|

52009PC0575

	[pic] | EUROOPAN YHTEISÖJEN KOMISSIO |Bryssel 19.10.2009KOM(2009)575 lopullinenEhdotus:NEUVOSTON PÄÄTÖSEuroopan kehitysrahaston rahoittamiseksi suoritettavista jäsenvaltioiden rahoitusosuuksista (vuoden 2009 kolmas erä)PERUSTELUTKymmenettä Euroopan kehitysrahastoa (EKR) koskevassa sisäisessä sopimuksessa ja varainhoitoasetuksessa vahvistetaan uusi menettely jäsenvaltioiden EKR:n rahoittamiseksi suorittamien rahoitusosuuksien maksupyynnöille. EKR:n varainhoitoasetuksen 157 artiklan mukaan uutta menettelyä sovelletaan ensimmäisen kerran vuoden 2009 rahoitusosuuksiin (artiklassa tarkoitettu ’vuosi n + 2’ ).EKR:n varainhoitoasetuksen 57 artiklan 5 kohdan mukaisesti tähän ehdotukseen sisältyy-  vuoden 2009 rahoitusosuuden kolmannen erän määrä (kyseisessä artiklassa säädetyissä pysyvissä menettelyissä tarkoitettu ’vuosi n + 1’ ).EKR:n varainhoitoasetuksen 57 artiklan 7 kohdan mukaisesti ehdotuksessa yksilöidään komission hallinnoima määrä ja Euroopan investointipankin (EIP) hallinnoima määrä.EIP on EKR:n varainhoitoasetuksen 145 artiklan mukaisesti toimittanut komissiolle ajantasaistetut ennakkoarviot hallinnoimiaan välineitä koskevista maksusitoumuksista ja maksuista.EKR:n varainhoitoasetuksen 57 artiklan 5 kohdan mukaisesti neuvoston on päätettävä ehdotuksesta viimeistään 21 kalenteripäivän kuluttua siitä, kun komissio on sen esittänyt, ja jäsenvaltioiden on maksettava rahoitusosuutensa kolmas erä viimeistään 21 kalenteripäivän kuluttua päivästä, jona neuvoston päätös annettiin niille tiedoksi.EKR:n varainhoitoasetuksen 58 artiklan 2 kohdan mukaan rahoitusosuuksien maksupyynnöissä käytetään ensin aiemmille EKR:ille vahvistetut määrät aikajärjestyksessä. Tämän ehdotuksen maksupyynnöissä on näin ollen kyse yhdeksännen EKR:n määristä.EKR:n varainhoitoasetuksen 60 artiklan 1 kohdassa säädetään, että jos jäsenvaltio ei suorita rahoitusosuutensa eriä määräajassa, siltä peritään maksamattomalta määrältä korko; koronmaksua koskevista yksityiskohdista säädetään samassa artiklassa.Ehdotus:NEUVOSTON PÄÄTÖSEuroopan kehitysrahaston rahoittamiseksi suoritettavista jäsenvaltioiden rahoitusosuuksista (vuoden 2009 kolmas erä)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon neuvostossa kokoontuneiden jäsenvaltioiden hallitusten edustajien sisäisen sopimuksen[1] Cotonoussa, Beninissä 23 päivänä kesäkuuta 2000 allekirjoitetun Afrikan, Karibian ja Tyynenmeren valtioiden ryhmän sekä Euroopan yhteisön ja sen jäsenvaltioiden välisen kumppanuussopimuksen rahoituspöytäkirjan mukaisesta yhteisön tukien rahoituksesta ja hoidosta sekä taloudellisen avun jakamisesta EY:n perustamissopimuksen neljännessä osassa tarkoitetuille merentakaisille maille ja alueille ja erityisesti sen 10 artiklan 1 kohdan,ottaa huomioon neuvostossa kokoontuneiden jäsenvaltioiden hallitusten edustajien sisäisen sopimuksen[2] vuosia 2008–2013 koskevaan monivuotiseen rahoituskehykseen perustuvan yhteisön avun rahoituksesta AKT–EY-kumppanuussopimuksen mukaisesti sekä rahoitustuen myöntämisestä EY:n perustamissopimuksen neljännessä osassa tarkoitetuille merentakaisille maille ja alueille ja erityisesti sen 7 artiklan,ottaa huomioon kymmenenteen Euroopan kehitysrahastoon sovellettavan 18 päivänä helmikuuta 2008 annetun varainhoitoasetuksen[3], jäljempänä ’kymmenennen EKR:n varainhoitoasetus’, ja erityisesti sen 57 artiklan ja 58 artiklan 2 kohdan,ottaa huomioon komission ehdotuksen[4],sekä katsoo seuraavaa:(1) Kymmenennen EKR:n varainhoitoasetuksen 58 artiklan 2 kohdan mukaisesti rahoitusosuuksien maksupyynnöissä käytetään ensin aiemmille EKR:ille vahvistetut määrät. Tästä syystä olisi esitettävä yhdeksättä EKR:ää koskeva maksupyyntö.(2) Euroopan investointipankki on toimittanut komissiolle kymmenennen EKR:n varainhoitoasetuksen 145 artiklan ensimmäisen kohdan mukaisesti ajantasaistetut ennakkoarviot hallinnoimiaan välineitä koskevista sitoumuksista ja maksuista.(3) Kymmenennen EKR:n varainhoitoasetuksen 57–61 artiklassa säädettyä menettelyä olisi asetuksen 157 artiklan mukaisesti sovellettava ensimmäisen kerran vuonna 2009. Menettelyssä komissio esittää ehdotuksen, johon sisältyy vuoden 2009 rahoitusosuuden kolmannen erän määrä. Neuvoston on tehtävä päätös viimeistään 21 kalenteripäivän kuluttua siitä, kun komissio on esittänyt ehdotuksensa, ja jäsenvaltioiden on maksettava rahoitusosuutensa kolmas erä viimeistään 21 kalenteripäivän kuluttua päivästä, jona neuvoston päätös annettiin niille tiedoksi,ON TEHNYT TÄMÄN PÄÄTÖKSEN:1 artiklaEKR:n rahoittamiseen tarkoitettujen, vuoden 2009 rahoitusosuuksien kolmas erä, joka jäsenvaltioiden on suoritettava komissiolle ja Euroopan investointipankille, esitetään tämän päätöksen liitteenä olevassa taulukossa.2 artiklaTätä päätöstä sovelletaan päivästä, jona se tehdään.3 artiklaTämä päätös on osoitettu yhdeksännen EKR:n rahoittamiseen osallistuville jäsenvaltioille.Tehty BrysselissäNeuvoston puolestaPuheenjohtajaLIITEVuoden 2009 rahoitusosuuden kolmatta erää koskevat määrät (euroina)[pic][1] EYVL L 317, 15.12.2000, s. 355.[2] EUVL L 247, 9.9.2006, s. 32.[3] EUVL L 78, 19.3.2008, s. 1.[4] EUVL C …, …, s. ….


Avis juridique important

|

52004PC0553

Ehdotus neuvoston päätös Italialle annettavasta luvasta soveltaa jäsenvaltioiden liikevaihtoverolainsäädännön yhdenmukaistamisesta annetun kuudennen direktiivin 77/388/ETY 2 artiklan 1 kohdasta poikkeavaa toimenpidettä  /* KOM/2004/0553 lopull. */

Ehdotus NEUVOSTON PÄÄTÖS Italialle annettavasta luvasta soveltaa jäsenvaltioiden liikevaihtoverolainsäädännön yhdenmukaistamisesta annetun kuudennen direktiivin 77/388/ETY 2 artiklan 1 kohdasta poikkeavaa toimenpidettä(komission esittämä)PERUSTELUT1. Jäsenvaltioiden liikevaihtoverolainsäädännön yhdenmukaistamisesta (yhteinen arvonlisäverojärjestelmä) 17 päivänä toukokuuta 1977 annetun kuudennen neuvoston direktiivin [1] 30 artiklan mukaan neuvosto voi yksimielisesti komission ehdotuksesta antaa jäsenvaltioille luvan tehdä kolmannen maan tai kansainvälisen järjestön kanssa sopimuksen, joka saattaa sisältää poikkeuksia direktiivistä.[1]   OJ L 145, 13.6.1977, p.1. Directive last amended by Directive 2003/92/EC (OJ L 260, 11.10.2003, p.8)2. Italian hallitus on komission pääsihteeristössä 24.3.2004 saapuneeksi kirjatulla kirjeellä pyytänyt lupaa tehdä Sveitsin kanssa sopimuksen, joka sisältää direktiivin 77/388/ETY 2 artiklan 1 kohdasta poikkeavia määräyksiä.3. Komissio ilmoitti kuudennen direktiivin 30 artiklan 2 kohdan mukaisesti muille jäsenvaltioille 11.5.2004 päivätyllä kirjeellä Italian hallituksen esittämästä pyynnöstä, ja 12.5.2004 päivätyllä kirjeellä komissio ilmoitti Italialle saaneensa kaikki tiedot, joita se pitää tarpeellisina pyynnön käsittelemiseksi.4. Direktiivin 77/388/ETY 2 artiklan 1 kohdassa säädetään, että arvonlisäveroa on kannettava verovelvollisen tässä ominaisuudessaan maan alueella suorittamasta vastikkeellisesta tavaroiden luovutuksesta ja palvelujen suorituksesta.5. Italian hakeman poikkeuksen tarkoituksena on pyytää lupaa tehdä Sveitsin kanssa sopimus, joka sisältää direktiivin 77/388/ETY 2 artiklan 1 kohdasta poikkeavia määräyksiä ja jolla vapautetaan Gran San Bernardon tunnelin tullit arvonlisäverosta. Pyyntöön on kahdenlaisia syitä: Ensinnäkin Gran San Bernardon tunnelin tullien arvonlisäveron käyttöönotto 1. tammikuuta 2003 alkaen on johtanut kilpailun vääristymiseen useampaan matkaan oikeuttavien kausilippujen myynnissä. Toiseksi tuottojen jakaminen alv:tä varten suhteessa siihen, miten tunneli jakautuu fyysisesti maiden kesken, aiheuttaa suuria hallinnollisia kustannuksia, koska tuotot lasketaan ja jaetaan tunnelin hoito- ja huoltokustannuksiin perustuvien taloudellisten kriteerien mukaan. Tunnelin hoitokustannukset eivät koske vain itse tunnelia vaan myös moottoritietä, joka yhdistää tunnelin Italian puolella Italian tieverkkoon.6. Italian 27 päivänä joulukuuta 2002 annetun lain n:o 289 (vuoden 2003 talousarvio) 21 artiklalla kumottiin arvonlisäveron käyttöönotosta ja toteuttamisesta 26 päivänä lokakuuta 1972 annetun presidentin asetuksen n:o 633 9 artiklan 11 kohta (kansainväliset ja palvelut ja kansainväliseen kauppaan liittyvät palvelut). Sen perusteella italialainen tunnelin hoidosta vastaava yritys alkoi periä arvonlisäveroa Gran San Bernardon tunnelin tulleista 1. tammikuuta 2003 alkaen. Sveitsi sen sijaan ei sovella arvonlisäveroa tai vastaavaa veroa tulleihin; Italian ja Sveitsin välisen vuonna 1958 ennen yhteisen alv-järjestelmän käyttöä tehdyn sopimuksen perusteella Sveitsiä ei voida velvoittaa soveltamaan Italian alv:tä ja perimään sitä Gran San Bernardon tunnelin tulleista. Tämän vuoksi pelkästään italialaisen tunneliyrityksen keräämän alv:n käyttöönotto aiheutti eron käyttäjille aiheutuvissa kustannuksissa ja vääristi kilpailua kausilippujen myynnissä. Käyttäjät voivat ostaa useaan matkaan oikeuttavia kausikortteja tunnelin kummassakin päässä, ja he ostavat ne siellä, missä ne ovat halvempia, toisin sanoen Sveitsissä.7. Tunneli kulkee kasainvälisen rajan yli, ja sitä hoitaa italialais-sveitsiläinen yhteisyritys sekä italialainen ja sveitsiläinen tunneliyritys, joilla kummallakin on kotipaikka omassa maassaan. Italialaisyrityksen pitäisi alueellisuusperiaatteen mukaisesti periä alv:tä (20 prosentin verokannan mukaan) vain tunnelin Italian puoleiselta osuudelta. Yritysten välillä on kuitenkin oikeudellisesti sitova sopimus, joka on tehty vuonna 1963 ja jota on sovellettu tähän saakka. Sopimuksen mukaan tullituottoja ei jaeta sen mukaan, miten tunneli jakautuu fyysisesti maiden välille, vaan tunnelin hoito- ja huoltokustannuksiin perustuvien taloudellisten kriteerien mukaan (57,5 prosenttia italialaiselle tunneliyritykselle ja 42,5 prosenttia sveitsiläiselle tunneliyritykselle. Tunnelin hoito- ja huoltokustannukset sisältävät myös tunneliin johtavan moottoritien käytön. Tämä merkitsee, että näiden kriteerien mukaan jaettujen tuottojen tarkka määrä voidaan määrittää vasta jälkikäteen. Alv:n määrittämistä varten tämä summa on laskettava uudelleen, jotta saadaan alueellisuusperiaatteen mukainen jakauma ekstrapoloimalla tunneliin johtavan moottoritieosuuden käytön ylläpito- ja huoltokustannukset. Tällainen jälkikäteen tapahtuva vaivalloinen laskeminen ja alv:n periminen aiheuttaa suuria hallintokustannuksia, eikä se sovi kulutusverojärjestelmään, jossa alv pitäisi selvittää ja periä välittömästi.8. Tämän vuoksi ainoa toteuttamiskelpoinen vaihtoehto on itse asiassa se, että Italialle annetaan lupa tehdä Sveitsin kanssa sopimus, jonka perusteella Gran San Bernardon tunnelin tullit vapautetaan arvonlisäverosta. Poikkeuksen ansiosta Italia voi varauksetta toteuttaa Italian ja Sveitsin välisen sopimuksen 8 artiklaa, jonka mukaan "Les questions de douane, de police, monétaires, fiscals et socials soulevées par la construction et l'exploitation du tunnel feront l'objet d'accords particuliers entre le Gouvernement italien et le Gouvernement Suisse." Poikkeus merkitsee suurta helpotusta italialais-sveitsiläiselle yhteisyritykselle ja sen kahdelle tunneliyritykselle.9. Ehdotettu poikkeus vaikuttaa arvonlisäverosta saataviin Euroopan yhteisöjen omiin varoihin. Italian hallitus on laskenut tämän mahdollisen vaikutuksen italialaisen tunneliyrityksen vuoden 2002 ilmoitusten perusteella. Vuonna 2002 Monte Bianco -tunneli oli suljettuna tunnelitöiden vuoksi, joten Gran San Bernardon tunnelin läpi kulki enemmän liikennettä. Tällä perusteella laskettua summaa on näin ollen pidettävä huippuarvona, ja tulevina vuosina summa on paljon pienempi. Tunneliyrityksen ilmoitusten mukaan verotettava summa oli noin 7,5 miljoonaa euroa vuonna 2002. Italian hallitus arvioi, että alv-vapautuksesta johtuvat tuotonmenetykset eivät näin ollen ylitä noin 1,5 miljoonan euron tasoa vuodessa. Italian hallituksen mukaan noin neljännes palveluista myydään alv-vähennyksiin oikeutetuille, joten verotettavan summan pitäisi itse asiassa olla pikemminkin 5 625 miljoonaa euroa vuodessa ja poikkeuksen aiheuttama tuotonmenetys olisi 1 125 miljoonaa euroa. Omien varojen kannalta yhteisön talousarviolle poikkeuksesta koituva mahdollinen menetys olisi joka tapauksessa alle 28 125 euroa vuodesta 2004 alkaen, jos summa laskettaisiin 5 625 miljoonasta eurosta Berliinissä 24.-25. maaliskuuta 1999 tehdyn päätöksen mukaisen 0,5 prosentin maksimiosuuden perusteella. Tämän vuoksi on välttämätöntä, että Italian tasavalta arvioi joka vuosi loppukulutusvaiheessa perittävään arvonlisäveroon kohdistuvien menetysten määrän ja lisää vastaavan tasauksen alv:n perustaan, jonka perusteella lasketaan sen maksuosuus yhteisön omista varoista.Ehdotus NEUVOSTON PÄÄTÖS Italialle annettavasta luvasta soveltaa jäsenvaltioiden liikevaihtoverolainsäädännön yhdenmukaistamisesta annetun kuudennen direktiivin 77/388/ETY 2 artiklan 1 kohdasta poikkeavaa toimenpidettäEUROOPAN UNIONIN NEUVOSTO, jokaOttaa huomioon 17. toukokuuta 1977 annetun kuudennen neuvoston direktiivin (77/388/ETY) jäsenvaltioiden liikevaihtoverolainsäädännön yhdenmukaistamisesta - yhteinen arvonlisäverojärjestelmä: yhdenmukainen määräytymisperuste [2], ja erityisesti sen 30 artiklan,[2]  EYVL L 145, 13.6.1977, s. 1. Direktiiviä muutettu viimeksi direktiivillä 2003/92/EY (EYVL L 260, 11.10.2003, s. 8).ottaa huomioon komission ehdotuksen [3],[3]  EYVL C , , s. .sekä katsoo, että(1) Italian hallitus on komission pääsihteeristössä 24.3.2004 saapuneeksi kirjatulla kirjeellä pyytänyt lupaa tehdä Sveitsin kanssa sopimuksen, joka sisältää direktiivin 77/388/ETY 2 artiklan 1 kohdasta poikkeavia määräyksiä.(2) Pyyntöön on kahdenlaisia syitä: Ensinnäkin Gran San Bernardon tunnelin tullien arvonlisäveron käyttöönotto 1. tammikuuta 2003 alkaen on johtanut kilpailun vääristymiseen useampaan matkaan oikeuttavien kausilippujen myynnissä. Toiseksi tuottojen jakaminen alv:tä varten sen mukaan, miten tunneli jakautuu fyysisesti maiden kesken, aiheuttaa suuria hallinnollisia kustannuksia, koska tuotot lasketaan ja jaetaan tunnelin hoito- ja huoltokustannuksiin perustuvien taloudellisten kriteerien mukaan. Tunnelin hoitokustannukset eivät koske vain itse tunnelia vaan myös moottoritietä, joka yhdistää tunnelin Italian puolella Italian tieverkkoon.(3) Italialainen tunneliyritys on laskenut ja perinyt alv:n Gran San Bernardon tunnelin tulleista 1. tammikuuta 2003 lähtien. Sveitsi sen sijaan ei sovella arvonlisäveroa tai vastaavaa veroa tulleihin; Italian ja Sveitsin välisen vuonna 1958 ennen yhteisen alv-järjestelmän käyttöä tehdyn sopimuksen perusteella Sveitsiä ei voida velvoittaa soveltamaan Italian alv:tä ja perimään sitä Gran San Bernardon tunnelin tulleista. Tämän vuoksi pelkästään italialaisen tunneliyrityksen perimän alv:n käyttöönotto aiheutti eron käyttäjille aiheutuvissa kustannuksissa ja vääristi kilpailua kausilippujen myynnissä. Käyttäjät voivat ostaa useaan matkaan oikeuttavia kausilippuja tunnelin kummassakin päässä, ja he ostavat ne siellä, missä ne ovat halvempia, toisin sanoen Sveitsissä.(4) Tunneli kulkee kasainvälisen rajan yli, ja sitä hoitaa italialais-sveitsiläinen yhteisyritys sekä italialainen ja sveitsiläinen tunneliyritys, joilla kummallakin on kotipaikka omassa maassaan. Italialaisen tunneliyrityksen pitäisi alueellisuusperiaatteen mukaisesti periä alv:tä vain tunnelin Italian puoleiselta osuudelta. Yritysten välillä on kuitenkin oikeudellisesti sitova sopimus, joka on tehty vuonna 1963 ja jota on sovellettu tähän saakka. Sopimuksen mukaan tullituottoja ei jaeta sen mukaan, miten tunneli jakautuu fyysisesti maiden välille, vaan tunnelin hoito- ja huoltokustannuksiin perustuvien taloudellisten kriteerien mukaan. Tunnelin hoito- ja huoltokustannukset sisältävät myös tunneliin johtavan moottoritien käytön. Tämä merkitsee, että näiden kriteerien mukaan jaettujen tuottojen tarkka määrä voidaan määrittää vasta jälkikäteen. Alv:n määrittämistä varten tämä summa on jaettava alueellisuusperiaatteen mukaisesti ekstrapoloimalla tunneliin johtavan moottoritieosuuden käytön ylläpito- ja huoltokustannukset. Tällainen jälkikäteen tapahtuva alv:n laskeminen ja periminen on vaivalloista ja aiheuttaa suuria hallintokustannuksia. Se sovi kulutusverojärjestelmään, jossa alv pitäisi selvittää ja periä välittömästi.(5) Tämän vuoksi ainoa toteuttamiskelpoinen vaihtoehto on itse asiassa vapauttaa Gran San Bernardon tunnelin tullit arvonlisäverosta. Poikkeus merkitsee suurta helpotusta italialais-sveitsiläiselle yhteisyritykselle ja sen kahdelle tunneliyritykselle.(6) Ehdotettu poikkeus vaikuttaa kuitenkin arvonlisäverosta saataviin Euroopan yhteisöjen omiin varoihin ja vaatii sitten tasoittavia toimenpiteitä.ON TEHNYT TÄMÄN PÄÄTÖKSEN:1 artiklaPoiketen siitä, mitä direktiivin 77/388/ETY 2 artiklan 1 kohdassa säädetään, Italian tasavallalle annetaan lupa tehdä Sveitsin kanssa sopimus, jonka perusteella Gran San Bernardon tunnelin tullit vapautetaan arvonlisäverosta. Lupa annetaan sillä ehdolla, että Italian tasavalta arvioi joka vuosi loppukulutusvaiheessa perittävään arvonlisäveroon kohdistuvien menetysten määrän ja lisää vastaavan tasauksen alv:n perustaan, jonka perusteella lasketaan sen maksuosuus yhteisön omista varoista.2 artiklaTämä päätös on osoitettu Italian tasavallalle.Tehty Brysselissä,Neuvoston puolestaPuheenjohtaja


Avis juridique important

|

52000PC0251

Ehdotus: neuvoston päätös luvan antamisesta Yhdistyneelle kuningaskunnalle soveltaa alennettua valmisteverokantaa tiettyihin erityistarkoituksiin käytettäviin kivennäisöljyihin direktiivin 92/81/ETY 8 artiklan 4 kohdassa tarkoitetun menettelyn mukaisesti  /* KOM/2000/0251 lopull. */

Ehdotus: NEUVOSTON PÄÄTÖS luvan antamisesta Yhdistyneelle kuningaskunnalle soveltaa alennettua valmisteverokantaa tiettyihin erityistarkoituksiin käytettäviin kivennäisöljyihin direktiivin 92/81/ETY 8 artiklan 4 kohdassa tarkoitetun menettelyn mukaisesti(komission esittämä)PERUSTELUTKivennäisöljyjen valmisteverojen rakenteiden yhdenmukaistamisesta annetun neuvoston direktiivin 92/81/ETY [1] 8 artiklan 4 kohdan mukaan neuvosto voi yksimielisesti komission ehdotuksesta antaa jäsenvaltiolle luvan ottaa käyttöön verovapautuksia tai veronalennuksia tiettyihin erityispolitiikkoihin liittyvistä syistä.[1] EYVL L 316, 31.10.1992, s. 12, direktiivi sellaisena kuin se on viimeksi muutettuna direktiivillä 94/74/EY (EYVL L 365, 31.12.1994, s. 46).Yhdistyneen kuningaskunnan viranomaiset ovat ilmoittaneet komissiolle haluavansa ottaa käyttöön vapautuksen valmisteverosta veden ja dieselöljyn emulsion (dieselöljyn korvaava tuote) koostumukseen sisältyvän veden osalta 1. syyskuuta 2000 alkaen.Yhdistyneen kuningaskunnan voimassa olevan lainsäädännön ja direktiivin 92/81/ETY 2 artiklan 3 kohdan mukaisesti kyseiseen polttoaineeseen sisältyvää vettä on verotettava polttoaineiden lisäaineen tavoin. Veden ja dieselöljyn emulsioon sisältyvää vettä ei käytetä polttoaineena, vaan se edistää polttoaineen palamista; tämä mahdollistaa palamislämpötilan alentamisen ja hidastaa typpioksidin muodostumista. Yhdistynyt kuningaskunta haluaa vapauttaa polttoaineeseen sisältyvän veden verosta.Yhdistynyt kuningaskunta pyytää lupaa veden ja dieselöljyn emulsioihin sisältyvän veden vapauttamiseen valmisteverosta ajanjaksoksi 1. syyskuuta 2000 - 31. joulukuuta 2002. Perusteena on hintapolitiikan tasapuolisuuden varmistaminen ja kannustaminen ympäristöä säästävän polttoaineen käyttöön. Verotuksessa noudatetaan direktiivissä 92/82/ETY [2] säädettyä vähimmäistasoa.[2]  EYVL L 316, 31.10.1992, s. 19, direktiivi sellaisena kuin se on viimeksi muutettuna direktiivillä 94/74/EY (EYVL L 365, 31.12.1994, s. 46).Pyynnöstä on direktiivin 92/81/ETY säännösten mukaisesti ilmoitettu muille jäsenvaltioille.Direktiivissä 92/81/ETY säädetään, että komissio tarkastelee verovapautuksia ja veronalennuksia säännöllisesti. Jos komissio katsoo, ettei näitä verovapautuksia tai veronalennuksia enää voida soveltaa, koska ne vääristävät kilpailua tai sisämarkkinoiden toimintaa tai koska ne ovat ristiriidassa yhteisön ympäristönsuojelupolitiikan kanssa, se tekee neuvostolle tarvittavat ehdotukset.Tätä poikkeusta on joka tapauksessa komission ehdotuksen perusteella tarkasteltava uudelleen viimeistään 31. joulukuuta 2002, jolloin tällä päätöksellä annetun luvan voimassaolo päättyy. Neuvosto arvioi tilannetta komission ehdotuksen perusteella ja päättää, onko tämän päätöksen 1 artiklalla annettu lupa syytä peruuttaa vai olisiko sitä muutettava tai olisiko se vahvistettava uudelleen.Ehdotus: NEUVOSTON PÄÄTÖS luvan antamisesta Yhdistyneelle kuningaskunnalle soveltaa alennettua valmisteverokantaa tiettyihin erityistarkoituksiin käytettäviin kivennäisöljyihin direktiivin 92/81/ETY 8 artiklan 4 kohdassa tarkoitetun menettelyn mukaisestiEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon kivennäisöljyjen valmisteverojen rakenteiden yhdenmukaistamisesta 19 päivänä lokakuuta 1992 annetun neuvoston direktiivin 92/81/ETY [3] ja erityisesti sen 8 artiklan 4 kohdan,[3]  EYVL L 316, 31.10.1992, s. 12, direktiivi sellaisena kuin se on viimeksi muutettuna direktiivillä 94/74/EY (EYVL L 365, 31.12.1994, s. 46).ottaa huomioon komission ehdotuksen [4],[4]   EYVLsekä katsoo seuraavaa:(1) Direktiivin 92/81/ETY 8 artiklan 4 kohdan mukaan neuvosto voi yksimielisesti komission ehdotuksesta antaa jäsenvaltiolle luvan ottaa käyttöön kivennäisöljyjen osalta vapautuksia valmisteverosta tai valmisteveron alennuksia tiettyihin erityispolitiikkoihin liittyvistä syistä.(2) Yhdistyneen kuningaskunnan viranomaiset ovat ilmoittaneet komissiolle haluavansa ottaa käyttöön vapautuksen valmisteverosta veden ja dieselöljyn emulsion (dieselöljyn korvaava tuote) koostumukseen sisältyvän veden osalta 1 päivästä syyskuuta 2000.(3) Yhdistyneen kuningaskunnan voimassa olevan lainsäädännön ja direktiivin 92/81/ETY 2 artiklan 3 kohdan mukaisesti kyseiseen polttoaineeseen sisältyvää vettä on verotettava polttoaineiden lisäaineen tavoin. Veden ja dieselöljyn emulsioon sisältyvää vettä ei käytetä polttoaineena, vaan se edistää polttoaineen palamista; tämä mahdollistaa palamislämpötilan alentamisen ja hidastaa typpioksidin muodostumista. Yhdistynyt kuningaskunta haluaa vapauttaa polttoaineeseen sisältyvän veden verosta.(4) Muille jäsenvaltioille on ilmoitettu asiasta.(5) Komissio ja kaikki jäsenvaltiot ovat yhtä mieltä siitä, että veden ja dieselöljyn emulsion koostumukseen sisältyvän veden vapauttaminen valmisteverosta ei aiheuta kilpailun vääristymistä eikä häiritse sisämarkkinoiden toimintaa.(6) Tämä päätös ei rajoita Euroopan yhteisön perustamissopimuksen 87 ja 88 artiklan mukaisesti toteutettavien valtiontukia koskevien menettelyjen soveltamista.(7) Komissio tarkastelee säännöllisesti veronalennuksia ja verovapautuksia varmistaakseen, etteivät ne vääristä kilpailua tai sisämarkkinoiden toimintaa tai ole ristiriidassa yhteisön ympäristönsuojelupolitiikan kanssa.(8) Yhdistynyt kuningaskunta on pyytänyt lupaa veden ja dieselöljyn emulsioihin sisältyvän veden vapauttamiseen valmisteverosta 1 päivästä syyskuuta 2000 31 päivään joulukuuta 2002.(9) Neuvosto tarkastelee tätä päätöstä uudelleen komission ehdotuksen perusteella viimeistään 31 päivänä joulukuuta 2002, jolloin tällä päätöksellä annetun luvan voimassaolo päättyy,ON TEHNYT TÄMÄN PÄÄTÖKSEN:1 artiklaYhdistyneelle kuningaskunnalle annetaan neuvoston direktiivin 92/81/ETY 8 artiklan 4 kohdan mukaisesti lupa veden ja dieselöljyn emulsioihin sisältyvän veden vapauttamiseen valmisteverosta 1 päivästä syyskuuta 2000 31 päivään joulukuuta 2002 edellyttäen, että tämä vapautus on kivennäisöljyjen valmisteverojen määrien lähentämisestä 19 päivänä lokakuuta 1992 annetussa neuvoston direktiivissä 92/82/ETY [5] säädettyjen velvoitteiden mukainen ja erityisesti direktiivin 5 artiklassa säädettyjen valmisteverojen vähimmäiskantojen mukainen.[5]  EYVL L 316, 31.10.1992, s. 19, direktiivi sellaisena kuin se on viimeksi muutettuna direktiivillä 94/74/EY (EYVL L 365, 31.12.1994, s. 46).2 artiklaTämä päätös on osoitettu Yhdistyneelle kuningaskunnalle.Tehty BrysselissäNeuvoston puolestaPuheenjohtaja


Avis juridique important

|

52000PC0851

Ehdotus neuvoston päätös 18 päivänä tammikuuta 1999 tehdyn neuvoston päätöksen 1999/80/EY 1 artiklan muuttamisesta  /* KOM/2000/0851 lopull. */

Ehdotus NEUVOSTON PÄÄTÖS 18 päivänä tammikuuta 1999 tehdyn neuvoston päätöksen 1999/80/EY 1 artiklan muuttamisesta(komission esittämä)PERUSTELUT1. Italian tasavallan hallitus pyysi komission pääsihteeristön 19. syyskuuta 2000 kirjaamalla kirjeellä jäsenvaltioiden liikevaihtoverolainsäädännön yhdenmukaistamisesta - yhteinen arvonlisäverojärjestelmä: yhdenmukainen määräytymisperuste 17. toukokuuta 1977 annetun kuudennen direktiivin 77/388/ETY [1] 27 artiklan mukaisesti lupaa pidentää sille alunperin 18.  tammikuuta 1999 tehdyllä neuvoston päätöksellä 1999/80/EY [2] myönnetyn, romujen ja jätteiden kauppaa koskevan poikkeuksen soveltamista.[1]  EYVL L 145, 13.6.1977, s.  1; direktiivi sellaisena kuin se on viimeksi muutettuna direktiivillä 2000/17/EY (EYVL L 84,  5.4.2000, s. 24).[2]  EYVL L 27, 2.2.1999, s. 24.2. Jäsenvaltioille ilmoitettiin edellä mainitun 27 artiklan mukaisesti Italian tasavallan pyynnöstä 17. lokakuuta 2000 päivätyllä kirjeellä.3. Italian tasavallalle oli annettu edellä mainitulla päätöksellä lupa soveltaa seuraavia erityissäännöksiä:*Arvonlisäverosta vapautetaan (ilman oikeutta tuotantopanoksista maksetun veron vähentämiseen) metalliromun ja muiden hyödynnettävien ainesten luovutukset, joita toteuttavat yritykset, joilla:i) on kiinteä tuotantolaitos ja joiden edellisen vuoden veroton liikevaihto on ollut enintään 2 miljardia liiraa, taiii) ei ole kiinteää tuotantolaitosta.*Yritykset, joilla on kiinteä tuotantolaitos ja joiden edellisen vuoden veroton liikevaihto on ollut yli 150 miljoonaa liiraa (mutta alle 2 miljardia liiraa), voivat noudattaa tavanomaista verotusjärjestelyä edellyttäen, että ne antavat asianmukaiset takeet;*Yritykset, joilla on kiinteä tuotantolaitos ja joiden edellisen vuoden veroton liikevaihto on ollut yli 2 miljardia liiraa, ovat velvollisia noudattamaan tavanomaista verotusjärjestelyä.*Vero jätetään väliaikaisesti kantamatta ja tuotantopanoksista maksettu vero voidaan vähentää muun kuin rautapohjaisen metalliromun luovutuksista (mukaan lukien romu, joka on vähäisellä ja alhaista teknistä tasoa edustavalla laitteistolla suoritetussa alustavassa karkeassa käsittelyssä palautettu alkumuotoon) asianomaisen yrityksen liikevaihdosta riippumatta.4. Nykyisen luvan voimassaolo päättyy 31. joulukuuta 2000.5. Italian hallituksen mukaan tähän poikkeukseen perustavan lainsäädännön ainoana tarkoituksena on ollut alalla esiintyvien petosten torjunta. Aiemmin alalla toimi monia tekaistuja yrityksiä, jotka veloittivat asiakkailtaan arvolisäveron, jolloin asiakkaat saattoivat vähentää maksamansa veron määrän, mutta yritykset eivät tilittäneet näin saamiaan varoja valtiolle. Näitä tavaroiden luovutuksia koskevan arvonlisäveron kantamatta jättäminen poistaa Italian hallituksen mukaan petosten perussyyn ja on osoittautunut sopivaksi ja tehokkaaksi keinoksi tällaisen vilpillisen menettelytavan poistamiseksi.6. Italian hallitus on pyytänyt poikkeuksen voimassaolon pidentämistä 31. päivään joulukuuta 2003.7. Viimeaikaiset yhteydet komission, kansallisten viranomaisten ja kaupan alan edustajien kanssa osoittavat, että varmistaakseen kaikkien tätä toimintaa yhteisössä harjoittavien kauppiaiden oikeudenmukaisemman verotuksen saattaa olla tarpeen luoda alan erityispiirteisiin mukautettu erityisjärjestelmä. Tällainen järjestelmä edellyttäisi vankkaa ja pysyvää oikeusperustaa, joka olisi paljon laaja-alaisempi kuin kuudennen arvonlisäverodirektiivin 27 artiklan nojalla myönnettävä poikkeus. Komissio aikoo tarkastella näitä asioita tarkemmin osana 7.  kesäkuuta 2000 julkistamaansa uuteen strategiaan liittyvää toimintaohjelmaa [3] ja tehdä aikanaan ehdotuksia tilanteen parantamiseksi, yksinkertaistamiseksi ja uudistamiseksi. Tässä tilanteessa, ja pysyvämpiä muutoksia odotettaessa, komissio uskoo, että tällä toimenpiteellä vähennetään huomattavasti alv-järjestelmän väärinkäyttöä. Näin ollen se pitää asianmukaisena pidentää nykyisen poikkeuksen voimassaoloa 31. päivään joulukuuta 2003.[3]  KOM(2000)348 lopullinen.EhdotusNEUVOSTON PÄÄTÖS18 päivänä tammikuuta 1999 tehdyn neuvoston päätöksen 1999/80/EY 1 artiklan muuttamisestaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon jäsenvaltioiden liikevaihtoverolainsäädännön yhdenmukaistamisesta - yhteinen arvonlisäverojärjestelmä: yhdenmukainen määräytymisperuste 17 päivänä toukokuuta 1977 annetun kuudennen neuvoston direktiivin 77/388/ETY [4] ja erityisesti sen 27 artiklan,[4]  EYVL L 145, 13.6.1977, s.  1; direktiivi sellaisena kuin se on viimeksi muutettuna direktiivillä  2000/17/EY (EYVL L 84,  5.4.2000, s. 24).ottaa huomioon komission ehdotuksen,sekä katsoo seuraavaa:(1) Kuudennen arvonlisäverodirektiivin 77/388/ETY 27 artiklan 1 kohdan mukaisesti neuvosto voi yksimielisesti komission ehdotuksesta antaa jäsenvaltiolle luvan ottaa käyttöön kyseisestä direktiivistä poikkeavia erityistoimenpiteitä veronkannon yksinkertaistamiseksi tai tietyntyppisten veropetosten ja veron kiertämisen estämiseksi.(2) Italian tasavallan hallitus pyysi komission pääsihteeristön 19 päivänä syyskuuta 2000 saapuneeksi kirjaamalla kirjeellä lupaa pidentää sille aiemmin 18 päivänä tammikuuta 1999 tehdyllä neuvoston päätöksellä 1999/80/EY myönnetyn poikkeuksen soveltamista.(3) Muille jäsenvaltioille ilmoitettiin Italian tasavallan pyynnöstä 17 päivänä lokakuuta 2000.(4) Asianomaisen poikkeuksen tarkoituksena on:(a) vapauttaa verosta, antamatta oikeutta tuotantopanoksista maksetun veron vähennykseen, sellaisten yritysten rautaromun ja muiden hyödynnettävien aineiden luovutukset, joilla joko on kiinteä tuotantolaitos ja joiden edellisen vuoden veroton liikevaihto on ollut enintään 2 miljardia liiraa tai joilla ei ole kiinteää tuotantolaitosta,(b) tarjota yrityksille, joilla on kiinteä tuotantolaitos ja joiden edellisen vuoden veroton liikevaihto on ollut 150 miljoonaa - 2 miljardia liiraa, mahdollisuus noudattaa tavanomaista verotusjärjestelmää,(c) olla väliaikaisesti kantamatta arvonlisäveroa ja antaa vähennysoikeus muun kuin rautapohjaisen metalliromun luovutuksista, riippumatta kyseessä olevan yrityksen verottoman liikevaihdon määrästä.(5) Toimenpide on osoittautunut tehokkaaksi keinoksi torjua veronkiertoa ja petoksia, eivätkä poikkeuksen myöntämisen perusteena olleet oikeudelliset olosuhteet ja tosiseikat ole muuttuneet vaan ovat edelleen voimassa.(6) Komissio julkaisi 7 päivänä kesäkuuta 2000 strategian arvonlisäverojärjestelmän toiminnan parantamiseksi lyhyellä aikavälillä; siihen sisältyy nykyisten sääntöjen uudistaminen, yksinkertaistaminen ja niihin kohdistuvien väärinkäytösten torjuminen sekä niiden soveltamisen parempi yhdenmukaistaminen.(7) Komissio olettaa poikkeusten lukumäärän vähentyvän uuden strategian myötä, mutta ennen kuin aihetta on pohdittu perusteellisesti, komissio uskoo, että tällä toimenpiteellä vähennetään merkittävästi arvonlisäverojärjestelmän väärinkäyttöä.(8) Myönnetyn luvan voimassaoloa olisi sen vuoksi jatkettava 31 päivään joulukuuta 2003, johon mennessä voidaan arvioida tämän toimenpiteen yhteensopivuutta arvonlisäverojärjestelmää koskevan yleisen lähestymistavan kanssa.(9) Tämä poikkeus ei vaikuta arvonlisäverosta saataviin Euroopan yhteisöjen omiin varoihin,ON TEHNYT TÄMÄN PÄÄTÖKSEN:1 artiklaKorvataan päätöksen 1999/80/EY 1 artikla seuraavasti:"Italian tasavallalle annetaan lupa soveltaa 31 päivään joulukuuta 2003 romujen ja jätteiden kauppaan erityistä verotusjärjestelmää, johon sisältyy 17 päivänä toukokuuta 1977 annetusta kuudennesta neuvoston direktiivistä 77/388/ETY poikkeavia säännöksiä.Kyseisistä säännöksistä säädetään jäljempänä 2 ja 3 artiklassa."2 artiklaTämä päätös on osoitettu Italian tasavallalle.Tehty BrysselissäNeuvoston puolestaPuheenjohtaja


title: Ehdotus neuvoston päätökseksi Euroopan järjestelmäriskikomitean toimintaan liittyvien erityistehtävien antamisesta Euroopan keskuspankille {KOM(2009) 499 lopullinen} {KOM(2009) 501 lopullinen} {KOM(2009) 502 lopullinen} {KOM(2009) 503 lopullinen} {SEC(2009) 1234} {SEC(2009) 1235}

text:
Tärkeä oikeudellinen huomautus

|

52009PC0500

	[pic] | EUROOPAN YHTEISÖJEN KOMISSIO |Bryssel 23.9.2009KOM(2009) 500 lopullinen2009/0141 (AVC)EhdotusNEUVOSTON PÄÄTÖKSEKSIEuroopan järjestelmäriskikomitean toimintaan liittyvien erityistehtävien antamisesta Euroopan keskuspankille{KOM(2009) 499 lopullinen}{KOM(2009) 501 lopullinen}{KOM(2009) 502 lopullinen}{KOM(2009) 503 lopullinen}{SEC(2009) 1234}{SEC(2009) 1235}2009/0141(AVC)Ehdotus:NEUVOSTON PÄÄTÖSEuroopan järjestelmäriskikomitean toimintaan liittyvien erityistehtävien antamisesta Euroopan keskuspankilleEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 105 artiklan 6 kohdan,ottaa huomioon komission ehdotuksen[1],ottaa huomioon Euroopan keskuspankin lausunnon[2],ottaa huomioon Euroopan parlamentin puoltavan lausunnon[3],sekä katsoo seuraavaa:(1) Finanssikriisi on osoittanut finanssivalvonnassa olevan merkittäviä puutteita, minkä vuoksi ei ole pystytty estämään liiallisen riskien kasautumista finanssialalla, ja paljastanut erityisesti heikkouksia nykyisessä makrotalouden vakauden valvonnassa.(2) Marraskuussa 2008 komissio antoi Jacques de Larosièren johtamalle korkean tason ryhmälle, jäljempänä ’de Larosière -ryhmä’, tehtäväksi esittää suosituksia siitä, kuinka eurooppalaisia valvontajärjestelyjä voitaisiin tiukentaa kansalaisten suojan parantamiseksi ja luottamuksen palauttamiseksi rahoitusjärjestelmään.(3) De Larosière -ryhmän 25 päivänä helmikuuta 2009 esittämässä raportissa muun muassa suositettiin, että perustetaan yhteisön tasoinen elin, jonka tehtävänä on valvoa koko rahoitusjärjestelmän riskejä.(4) Maaliskuun 4 päivänä 2009 antamassaan tiedonannossa Elvytys Euroopassa[4] komissio suhtautuu de Larosière -ryhmän suosituksiin myönteisesti ja puoltaa niiden keskeistä sisältöä. Eurooppa-neuvosto totesi 19 ja 20 päivänä maaliskuuta 2009 pitämässään kokouksessa, että finanssilaitosten sääntelyä ja valvontaa on tehostettava EU:ssa ja että jatkotoimien lähtökohtana käytetään de Larosière -ryhmän raporttia.(5) Komissio esitti 27 päivänä toukokuuta 2009 antamassaan tiedonannossa Euroopan finanssivalvonta[5] monenlaisia uudistuksia rahoitusvakauden turvaamista EU:n tasolla koskeviin nykyisin järjestelyihin. Näihin uudistuksiin sisältyi erityisesti makrotason vakauden valvonnasta vastaavan Euroopan järjestelmäriskikomitean (EJRK) perustaminen. Komission näkemystä ja aikomusta antaa lainsäädäntöehdotuksia siten, että uusi kehys saataisiin kokonaisuudessaan käyttöön, kannatettiin 9 päivänä kesäkuuta 2009 pidetyssä neuvoston kokouksessa ja 18 ja 19 päivänä kesäkuuta 2009 pidetyssä Eurooppa-neuvoston kokouksessa.(6) Rahoitusjärjestelmän makrotason vakauden valvonnasta yhteisössä ja Euroopan järjestelmäriskikomitean perustamisesta säädetään Euroopan parlamentin ja neuvoston asetuksessa (EY) N:o .../2009[6].(7) Koska Euroopan keskuspankilla (EKP) on asiantuntemusta makrotason vakauteen liittyvistä kysymyksistä, se voi edistää huomattavasti EU:n finanssialan tehokasta makrotason vakauden valvontaa.(8) Neuvosto totesi 9 päivänä kesäkuuta 2009, että EKP:n olisi tarjottava EJRK:lle analyyttistä, tilastollista, hallinnollista ja logistista tukea. Sen vuoksi olisi käytettävä hyväksi EY:n perustamissopimuksessa määrättyä mahdollisuutta antaa EKP:lle erityistehtäviä, jotka koskevat vakauden valvontaan liittyvää politiikkaa, antamalla EKP:n tehtäväksi huolehtia EJRK:n sihteeristön tehtävistä,ON TEHNYT TÄMÄN PÄÄTÖKSEN:1 artikla JäsenyysEuroopan keskuspankin pääjohtaja ja varapääjohtaja ovat asetuksella (EY) N:o XXXX perustetun Euroopan järjestelmäriskikomitean, jäljempänä ’EJRK’, hallintoneuvoston jäseniä.2 artiklaEJRK:n tukeminenEuroopan keskuspankki huolehtii sihteeristön tehtävistä ja tarjoaa sen vuoksi EJRK:lle analyyttistä, tilastollista, logistista ja hallinnollista tukea. Asetuksen (EY) N:o XXXX 4 artiklan 4 kohdassa määritetyt sihteeristön tehtävät koostuvat erityisesti seuraavista:1.  EJRK:n kokousten valmisteleminen;2.  tämän päätöksen 5 artiklan mukaisesti tietojen, tilastotiedot mukaan luettuina, kerääminen ja käsitteleminen EJRK:n puolesta ja sen tehtävien hoitamiseksi;3.  EJRK:n tehtävien hoitamiseksi tarvittavien analyysien valmisteleminen;4.  EJRK:n tukeminen makrotason vakautta koskeviin kysymyksiin liittyvässä hallinnollisen tason kansainvälisessä yhteistyössä muiden näistä kysymyksistä vastaavien elinten kanssa;5.  neuvoa-antavan teknisen komitean työn tukeminen.3 artiklaSihteeristön organisaatio1. EKP:n on varmistettava, että sillä on käytössään sihteeristön tehtävien hoitamista varten tarvittava henkilöstö ja rahoitus.2. EKP nimittää sihteeristön päällikön EJRK:n hallintoneuvostoa kuultuaan.4 artiklaHallinnointi1. Hallintoneuvoston puheenjohtaja antaa EJRK:n puolesta ohjeita sihteeristön päällikölle.2. Sihteeristön päällikkö tai tämän edustaja osallistuu EJRK:n hallintoneuvoston ja ohjauskomitean kokouksiin.5 artiklaTietojen kerääminen EJRK:n puolesta1. EJRK määrittelee, mitä tietoja tarvitaan EJRK:n tehtävien hoitamiseksi. Tämä huomioon ottaen sihteeristö kerää nämä tiedot säännöllisesti ja tapauskohtaisesti noudattaen 6 artiklan luottamuksellisuussäännöksiä.2. Sihteeristö voi pyytää Euroopan valvontaviranomaisilta ja asetuksen (EY) N:o …./2009 15 artiklassa tarkoitetuissa tapauksissa kansallisilta valvontaviranomaisilta, kansallisilta keskuspankeilta tai jäsenvaltioiden muilta viranomaisilta EJRK:n tehtävien kannalta merkityksellisiä, finanssilaitoksia tai -markkinoita koskevia tietoja yksitellen, tiivistelmänä tai koosteena.3. EJRK:n puolesta kerättäviin tietoihin voi sisältyä yhteisöä ja euroaluetta koskevia tietoja sekä kansallisia koostettuja ja yksittäisiä tietoja; kansallisia yksittäisiä tietoja voidaan toimittaa ainoastaan perustellusta pyynnöstä. Varmistaakseen pyyntönsä oikeasuhteisuuden sihteeristön on ensin otettava huomioon sekä Euroopan tilastojärjestelmän että EKPJ:n tuottamat, jakamat ja laatimat jo olemassa olevat tilastot ja sitten kuultava asianomaista Euroopan valvontaviranomaista ennen kuin se pyytää tietoja.4. Sihteeristö toimittaa Euroopan valvontaviranomaisille järjestelmäriskeihin liittyviä tietoja, joita nämä tarvitsevat tehtäviään hoitaessaan.6 artiklaTietojen ja asiakirjojen luottamuksellisuus1. Luottamuksellisia tietoja, jotka sihteeristö saa tehtäviään suorittaessaan, ei saa luovuttaa kenellekään henkilölle eikä millekään viranomaiselle EJRK:n ulkopuolella muutoin kuin sellaisena tiivistelmänä tai koosteena, josta yksittäisiä finanssilaitoksia ei voida tunnistaa, sanotun kuitenkaan rajoittamatta rikosoikeuden soveltamista.2. Sihteeristön on huolehdittava EJRK:lle ja EJRK:n ohjauskomitealle toimitettujen asiakirjojen ja näiden elinten asiankäsittelyn luottamuksellisuudesta.3. EKP:n on huolehdittava tämän päätöksen mukaisten tehtäviensä hoitamista varten saamiensa tietojen luottamuksellisuudesta. EKP:n on otettava käyttöön sisäiset mekanismit ja vahvistettava sisäiset säännöt varmistaakseen EJRK:n puolesta kerättyjen tietojen suojan. EKP:n henkilöstön on noudatettava sovellettavia salassapitoa koskevia sääntöjä.4. EKP:n tämän päätöksen soveltamisen vuoksi saamia tietoja saa käyttää ainoastaan 2 artiklassa mainittujen tehtävien hoitamisessa.7 artiklaTarkistuslausekeNeuvosto tarkastelee tätä päätöstä komission kertomuksen perusteella kolmen vuoden kuluttua 8 artiklassa vahvistetusta päivämäärästä ja määrittelee EKP:n lausunnon saatuaan, onko tätä päätöstä tarkistettava.8 artiklaSovellettavuusTätä päätöstä sovelletaan DD päivästä MMkuuta YYYY. [Sama kuin asetuksen päiväys]9 artiklaOsoitusTämä päätös on osoitettu Euroopan keskuspankille.Tehty BrysselissäNeuvoston puolestaPuheenjohtaja [1] EUVL C , , s. .[2] EUVL C , , s. .[3] EUVL C , , s. .[4] KOM(2009) 114.[5] KOM(2009) 252.[6] EUVL L , , s. .